**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOÓS ZOLTÁN**

**Nr. 17060 din 19.03.2024**

**REFERAT DE APROBARE**

# privind predarea către Ministerul Dezvoltării, Lucrărilor Publice și Administrației prin Compania Națională de Investiții a amplasamentului și asigurarea condițiilor în vederea executării obiectivului de investiții “Proiect tip- construire creșă mare, str. Milcovului, nr.1-5, municipiul Târgu Mureș, judetul Mureș”

Prin HCL nr.42 din 29 februarie 2024, Consiliul Local al Municipiului Târgu Mureș a aprobat predarea amplasamentului situat în Târgu Mureș, str.Milcovului nr.1-5, județul Mureș, înscris în CF nr.144912 Târgu Mureș, în suprafața totală de 6552 mp. în vederea demarării proiectului tip construire creșă mare, str.Milcovului, nr.1-5, municipiul Târgu Mureș, județul Mureș.

Cu aducerea la îndeplinire a hotărârii mai sus menționate a fost însărcinat executivul Municipiului Târgu Mureș, prin Direcția Școli, Direcția Economică și Administrația Domeniului Public.

În urma comunicării către Ministerul Dezvoltării, Lucrărilor Publice și Administrație prin Compania Națională de Investiții a hotărârii de consiliu nr.42/2024, s-a refuzat încheierea protocolului de predare primire amplasament, pe motiv că *HCL transmis este prea complicat și nu respectă draftul CNI.*

Prin mailul comunicat Direcției Școli la data de 18 martie 2024 și înregistrat la UAT Târgu Mureș sub nr.17051/19.03.2024, se arată că din punct de vedere al CNI art.1 și 2 din HCL adoptat nu sunt complete sens în care se solicită comunicarea unui HCL conform draftului anexat.

Față de această situație, pentru prevenirea întârzierilor birocratice în predarea amplasamentului în discuție și demararea lucrărilor solicităm adoptarea unui nou HCL conform modelului solicitat de către CNI.

În vederea realizării investiției aprobate, a solicitărilor venite din partea Companiei Naționale de Investiții SA, propunem adoptarea prezentei Hotărâri, în vederea predării amplasamentului, pentru demararea investiției.

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare

**(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR Consiliul Local Al Municipiului Târgu Mureş** **SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2024**

# privind predarea către Ministerul Dezvoltării, Lucrărilor Publice și Administrației

# prin Compania Națională de Investiții a amplasamentului și asigurarea condițiilor în

# vederea executării obiectivului de investiții “ Proiect tip- construire creșă mare, str.

# Milcovului, nr.1-5, municipiul Târgu Mureș, judetul Mureș”

***Consiliul local al municipiului Târgu Mureș, întrunit în ședinţă ordinară de lucru****,*

***Având în vedere :***

# Referatul de aprobare a proiectului de hotărâre înregistrat sub nr.17060 din 19.03.2024 inițiat de primarul Municipiului Târgu Mureş prin Direcţia Şcoli, privind predarea către Ministerul Dezvoltării, Lucrărilor Publice și Administrației prin Compania Națională de Investiții a amplasamentului și asigurarea condițiilor în vederea executării obiectivului de investiții “ Proiect tip- construire creșă mare, str. Milcovului, nr.1-5, municipiul Târgu Mureș, judetul Mureș”

* Raportul Comisiilor de Specialitate din cadrul Consiliului Local al Municipiului Târgu Mureș.

# În conformitate cu prevederile:

* Ordinului MDLPA nr.1.207/26.08.2021 pentru aprobarea listelor obiectivelor de investiţii care se realizează pe baza proiectelor tip – „Construire creşă mare”, „Construire creşă medie”, „Construire creşă mică” din subprogramul „Unităţi şi instituţii de învăţământ de stat”;
* OG.nr.25/2001 privind inființarea Companiei Naționale de Investiții-CNI-SA, cu modificările și compltările ulterioare;
* Art.15 alin.1 lit.a, art.30 din Legea nr.198/2023- Legea învățământului preuniversitar;
* Art. 80-82 din Lega 24/2000 privind normele de tehnică legislativă pentru elaborarea actelor normative cu modificările şi completările ulterioare;
* În temeiul prevederilor art.129, alin.(1), alin.2 lit.b, alin.(7) lit.”a”,art.134, alin(.4), art.136, art.139 alin.(1), din OUG nr.57/2019 privind Codul administrativ, cu modificările și completările ulterioare.

# H o t ă r ă ș t e :

# Art.1. “Se aprobă predarea către Ministerul Dezvoltării, Lucrărilor Publice și Administrației prin Compania Națională de Investiții ”CNI”.SA, pe bază de protocol, a amplasamentului situat în str.Milcovului, nr.1-5, municipiul Târgu Mureș, judetul Mureș, teren aflat în domeniu public, în proprietatea municipiului Târgu Mureș, în suprafață de 6552 mp din totalul de 6736 mp., conform Pad anexă la HCL, identificat potrivit cărții funciare nr.144912, Târgu Mureș, nr.topo 144912, liber de orice sarcini, în vederea și pe perioada realizării de către “C.N.I.”-S.A. a obiectivului de investiții ” Proiect tip- construire creșă mare, str.Milcovului, nr.1-5, municipiul Târgu Mureș, judetul Mureș”.

.

**Art.2**.(1) Amplasamentul prevăzut la art.1, se predă viabilizat, conform documentelor urbanistice, cu respectarea reglementărilor în vigoare.

(2) Nerespectarea acestei obligativități, constatată la data încheierii protocolului de predare sau ulterior acestei date, este de natură a atrage răspunderea beneficiarului UAT municipiul Târgu Mureș, CNI-SA asigurându-și dreptul legal de acțiune în justiție în vederea sancționării atitudinii culpabile a beneficiarului UAT municipiul Târgu Mureș, inclusiv solicitarea de penalități și acordarea de daune interese, când prin neasigurarea unui amplasament viabilizat, beneficiarul UAT municipiul Târgu Mureș a adus atingere drepturilor și intereselor legitime ale CNI-SA.

**Art**.**3.** Se aprobă asigurarea finanțării de către unitatea administrativ teritorială municipiul Târgu Mureș, județul Mureș, a cheltuielilor pentru racordurile la utilități (electrică, apă, canal, gaz sau alt tip de combustibil utilizat etc).

**Art.4.** Unitatea administrativ teritorială municipiul Târgu Mureș, se obligă să asigure, în condițiile legii, suprafețele de teren necesare pentru depozitarea și organizarea șantierului.

**Art.5.** Unitatea Administrativ Teritorială - Municipiul Târgu Mureș, se obligă ca, după predarea amplasamentului și a obiectivului realizat, să mențină destinația acestuia și să asigure mentenanța pe o perioadă de minim 15 ani.

**Art.6.** Începând cu data intrării în vigoare a prezentei hotărâri, HCL nr.42/29 februarie 2024 își încetează aplicabilitatea.

**Art.7.** Se mandatează primarul Municipiului Târgu Mureș cu semnarea protocolului.

**Art.8.** Cu aducerea la îndeplinire a prevederilor prezentei hotărâri se însărcinează executivul Municipiului Târgu Mureș prin Direcția Școli, Direcția Economică, Serviciul Public Administrația Domeniului Public și Direcția tehnică.

**Art. 9.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art.10** Prezenta hotărâre se comunică :

* Direcției Școli,
* Direcției Economice,
* Serviciului Public Administrația Domeniului Public,
* Direcției tehnice.

**Viză de legalitate,**

**Secretarul general al Municipiului Târgu Mureș**

* **Bordi Kinga**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare